***
Неуэ, си пыIэжь,
Йосино щозгъэлъагъунщ
Балийхэр гъагъэу.
***
Уафэ губгъуэм щыбэщ
жэнэт бзум и Iурыбжэр...
щIым хуеплъэкIыххэкъым
***
ГуащIащэщ бжьыхьэ жьы фийр
Губгъуэм фыщыжеи
Феплъ жысIэм
***
ИIэ, иIэ зэ
къэуши дызэдегъажьэ,
хьэндырабгъуэ цIыкIу
***
ЩIымахуэ дыгъэ...
Мылым зэфIегъапчIэ
Cи ныбжь шуур
***
Гуэл щым
Хьэндыркъуакъуэр хопчIэ.
"ХумпIэ", - псы макъ
***
Солъагъу, мес
Тхьэшхуэм и Iуплъэ нэхур
удз гъэгъа теплъэу
***
Дзэлхэр мэбырыб…
Сызибрамбыхухэр
щIым здихьай ди Анэ
***
ЩIымахуэпэ уэшх…
«КъэкIухьлъакъуэ» - ара хъунщ
къысфIащыжынур.
***
Си пщыIэ лъахъшэм
и гуэныхь сыхуейкъым – цIыкIущ
аргъуейуэ щIэсыр.
